b"\n_START_ARTICLE_\nGener de Benevent\n_START_SECTION_\nMartiri\n_START_PARAGRAPH_\nL'any 305, durant la persecuci\xc3\xb3 de Diocleci\xc3\xa0 (l'\xc3\xbaltima que van patir els cristians fins a la pau de Constant\xc3\xad), Gener sent bisbe de Benevent, \xc3\xa9s encarcerat, junt amb els amics que l'acompanyen, per part dels soldats del governador de la ciutat._NEWLINE_Segons la tradici\xc3\xb3 cristiana, els seus raptors intenten que renegui de la fe, per\xc3\xb2 al no aconseguir-lo l'introdueixen dins d'un forn d'on surt viu, sense que ni tan sols les seves vestidures es cremin. L'endem\xc3\xa0, junt amb altres cristians, \xc3\xa9s traslladat a l'amfiteatre, a on s\xc3\xb3n llen\xc3\xa7ats a les feres, que sorprenentment no els ataquen i s'abraonen als peus de Gener, manses com ovelles._NEWLINE_Finalment, davant dels fets, els soldats decideixen portar-lo amb els altres cristians a la pla\xc3\xa7a Vulcana per ser decapitats. Amb ell foren martiritzats altres cristians.\n_START_SECTION_\nMiracle de la liquaci\xc3\xb3\n_START_PARAGRAPH_\nLa fama de Sant Gener \xc3\xa9s deguda al fet, considerat com un miracle per l'Esgl\xc3\xa9sia Cat\xc3\xb2lica, que tots els anys a N\xc3\xa0pols el 19 de setembre, aniversari de la seva mort i que segons la tradici\xc3\xb3 es repeteix des de fa 400 anys, consistent en la liquaci\xc3\xb3 de la sang del sant. L'acte tamb\xc3\xa9 t\xc3\xa9 lloc el dissabte abans del primer diumenge de maig (data del trasllat del cos) i el 16 de desembre (durant la celebraci\xc3\xb3 com a patr\xc3\xb3 de la ciutat, amb motiu de l'erupci\xc3\xb3 del Vesuvi de 1631)._NEWLINE_En aquests dies, un sacerdot exposa en l'altar de forma solemne, front a una urna que cont\xc3\xa9 el cap del sant, una ampolla de la mida aproximada d'una pera que porta la seva sang solidificada. Despr\xc3\xa9s de resar, la sang, normalment s\xc3\xb2lida i de color negra, es torna l\xc3\xadquida i vermella augmentant el seu volum. _NEWLINE_Altres casos de liq\xc3\xbcefacci\xc3\xb3 de sang s\xc3\xb3n els de Sant X\xc3\xa0rbel Makhluf (en el L\xc3\xadban) i Sant Pantale\xc3\xb3 de Nicom\xc3\xa8dia (en el Monestir de l'Encarnaci\xc3\xb3, a Madrid).\n_START_SECTION_\nExplicaci\xc3\xb3 cient\xc3\xadfica\n_START_PARAGRAPH_\nSegons l'explicaci\xc3\xb3 cient\xc3\xadfica, aquest comportament \xc3\xa9s habitual en fluids anomenats no-newtonians, en particular en els materials anomenats pseudopl\xc3\xa0stics, que es comporten com s\xc3\xb2lids quan estan en rep\xc3\xb2s i es tornen m\xc3\xa9s fluents quan se sotmeten a algun tipus d'esfor\xc3\xa7, i tixotropia, que tenen mem\xc3\xb2ria. En la revista cient\xc3\xadfica Nature es public\xc3\xa0 l'any 1991 un article que explicava el fenomen de la liquaci\xc3\xb3 de la sang. El professor de qu\xc3\xadmica org\xc3\xa0nica de la Universitat de Pavia, Luigi Garlaschelli, va reproduir el miracle amb una barreja de cal\xc3\xa7, clorur de ferro hidratat i aigua salada. _NEWLINE_A Sant Gener se li atribueix, no sols aquest miracle, sin\xc3\xb3 tamb\xc3\xa9 el d'haver deslliurat a la ciutat de les erupcions del volc\xc3\xa0 Vesuvi."